
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2018 m. vasario    d.
                                                                                      įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS SPECIALISTO PAREIGYBĖS APRAŠYMAS


I. SKYRIUS
PAREIGYBĖ

1. Šakių rajono savivaldybės administracijos specialisto (toliau – Specialistas) pareigybė yra priskiriama specialistų pareigybių grupei.
2. Pareigybės lygis - A2.
                  3. Pareigybės paskirtis - Lietuvos Respublikos civilinės saugos įstatymo, korupcijos prevencijos įstatymo, viešųjų pirkimų įstatymo įgyvendinimui savivaldybės teritorijoje.
4. Pareigybės pavaldumas – šias pareigas einantis darbuotojas yra tiesiogiai pavaldus Šakių rajono savivaldybės administracijos direktoriui.

II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį socialinių mokslų studijų srities teisės krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį socialinių mokslų studijų srities teisės krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais civilinės saugos, korupcijos prevencijos klausimus, viešuosius pirkimus;
5.3. mokėti valdyti, kaupti, sisteminti, apibendrinti informaciją ir rengti išvadas;
5.4. savarankiškai planuoti ir organizuoti civilinės saugos ir korupcijos prevencijos veiklą;
5.5. žinoti raštvedybos taisykles, teisės aktų rengimo tvarką;
5.6. mokėti dirbti „Microsoft Office“ programiniu paketu;
5.7. turės atitikti teisės aktuose nustatytus reikalavimus, būtinus išduodant asmens patikimumo pažymėjimą, leidimą dirbti ar susipažinti su įslaptinta informacija, žymima slaptumo žyma „Riboto naudojimo“.

III. SKYRIUS
ŠIAS PAREIGAS EINANČIO DARBUOTOJO FUNKCIJOS

       6. Šias pareigas einantis darbuotojas vykdo valstybines (perduotas savivaldybei) civilinės saugos funkcijas:
       6.1. organizuoja savivaldybės ekstremalių situacijų komisijos ir savivaldybės ekstremaliųjų situacijų operacijų centro sudarymą rengia nuostatų projektus ir administracijos direktoriui teikia juos tvirtinti;
       6.2. organizuoja rajono savivaldybės gyventojų švietimą civilinės saugos klausimais;
       6.3. Vyriausybės nustatyta tvarka nustato kolektyvinės apsaugos statinių poreikį;
       6.4. teikia rajono savivaldybės administracijos direktoriui pasiūlymus dėl prašymų gretimos (gretimų) savivaldybės (savivaldybių) pagalbos gyventojams evakuoti, gelbėjimo, paieškos ir neatidėliotiniems darbams atlikti, ekstremaliajam įvykiui ar ekstremaliosioms situacijoms likviduoti ir jų padariniams šalinti, kai savivaldybėje esančių civilinės saugos sistemos pajėgų ir materialinių išteklių nepakanka;
       6.5. pagal kompetenciją rengia įsakymus civilinės saugos klausimais ir teikia juos tvirtinti administracijos direktoriui;
       6.6. organizuoja savivaldybės administracijos valstybės tarnautojų ir darbuotojų civilinės saugos mokymą;
       7. Vykdo korupcijos prevenciją ir kontrolę:
       7.1. atlieka rajono savivaldybės veiklos sričių, kuriose egzistuoja didelė korupcijos pasireiškimo tikimybė, įvertinimą teisės aktų nustatyta tvarka;
      7.2. rengia savivaldybės kovos su korupcija programų projektus ir jų pakeitimo projektus;
      7.3. teikia informaciją valstybės tarnautojų ir juridinių asmenų registrams apie asmenis, dirbančius savivaldybės įstaigoje, Lietuvos Respublikos korupcijos prevencijos įstatymo nustatytais pagrindais;
      7.4. analizuoja ir, jeigu reikia, suderinus su įstaigos vadovu, paviešina kitiems įstaigos darbuotojams ir žiniasklaidoje teisės aktų nustatyta tvarka užfiksuotus korupcijos faktus;
      7.5. teikia įstaigos vadovui pasiūlymus dėl korupcijos prevencijos ir kontrolės įstaigos veiklos srityje, kad šioje įstaigoje nustatyti korupcijos faktai nepasikartotų;
      7.6. bendradarbiauja ir keičiasi informacija, kurios reikia korupcijos prevencijai ir kontrolei užtikrinti, su kitais įstaigos struktūriniais padaliniais, kitomis valstybės ar savivaldybių įstaigomis ir jose dirbančiais asmenimis, vykdančiais korupcijos prevenciją ir kontrolę;
      7.7. atlieka kitą su korupcijos prevencija, kontrole ir korupcinių pažeidimų tyrimu įstaigoje susijusią veiklą.
      8. Atlieka viešųjų pirkimų atitikties teisės aktams priežiūrą.
      9. Inicijuoja, rengia ir vykdo viešosios ir privačios partnerystės sutartis, įgyvendinant investicijų projektus.
      10. Tvarko administracinių nusižengimų (ATPR) registrą.
      11. Kreipiasi į Specialiųjų tyrimų tarnybą dėl informacijos apie asmenį, siekiantį eiti arba einantį pareigas savivaldybės įstaigoje ar įmonėje.
      12. Vykdo kitas nenuolatinio pobūdžio funkcijas tam, kad būtų įgyvendinti savivaldybės administracijos strateginiai tikslai.
[bookmark: _GoBack]      13. Pagal kompetenciją vykdo kitus su jo funkcijomis susijusius nenuolatinio pobūdžio pavedimus.

IV. SKYRIUS
ŠIAS PAREIGAS EINANČIO DARBUOTOJO ATSAKOMYBĖ

            14. Šias pareigas einantis darbuotojas atsako:
                  14.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų  ir pareigų tinkamą vykdymą ir pavestų užduočių atlikimą laiku;
                  14.2. už netinkamą pareigų vykdymą įstatymų nustatyta tvarka.
 

Susipažinau



